
[bookmark: _Hlk158362126]Par Lejasciema pagasta nekustamā īpašuma “Jaunkurmi” sastāva grozīšanu un jauna nekustamā īpašuma nosaukuma piešķiršanu

[bookmark: _Hlk126657802][bookmark: _Hlk231307600][bookmark: _Hlk205400930][bookmark: _Hlk231305447][bookmark: _Hlk206082828][bookmark: _Hlk231305906][bookmark: _Hlk236226082]Izskatīts […], 2026.gada 29. jūlija iesniegums (Gulbenes novada pašvaldībā saņemts 2026.gada 29. jūlijā un reģistrēts ar Nr. GND/5.13.3/26/1911-L) ar lūgumu piešķirt nosaukumu nekustamajam īpašumam, kas tiks izveidots, atdalot divas zemes vienības ar kadastra apzīmējumu 50640160227 3,30 ha platībā un kadastra apzīmējumu 50640200061 2,10 ha platībā no nekustamā īpašuma “Jaunkurmi”, Lejasciema pagasts, Gulbenes novads, kadastra numurs 50640160182.
[bookmark: _Hlk231455209]Saskaņā ar Vidzemes rajona tiesas Lejasciema pagasta zemesgrāmatas nodalījumu Nr. 498 nekustamā īpašuma “Jaunkurmi”, Lejasciema pagasts, Gulbenes novads, kadastra numurs 50640160182, kas sastāv no trīs zemes vienībām ar kadastra apzīmējumiem 50640160227 3,30 ha platībā, 50640200060 13,60 ha platībā un 50640200061 2,10 ha platībā, īpašuma tiesības ir nostiprinātas […], pamatojoties uz tiesneses Ineses Čakšas 1998.gada 2. aprīļa lēmumu, žurnāls Nr. 557. 
Saskaņā ar Latvijas Republikas likumu “Par vārda, uzvārda un tautības ierakstu maiņu” Latvijas Republikas Tieslietu ministrijas Dzimtsarakstu departaments atļauj […] dzimušam Latvijā, Lejasciema pagastā mainīt vārdu un turpmāk saukties vārdā – […]. Atļauju Nr. 001962 2007.gada 15.jūnijā parakstīja Dzimtsarakstu departamenta direktore Ā. Iklāva.
Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese. Šā likuma 19.panta 1.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst sadalīt reģistrētu nekustamā īpašuma objektu vairākos nekustamā īpašuma objektos. Nekustamā īpašuma valsts kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, savukārt 33.panta 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu.
[bookmark: _Hlk205391094]Ministru kabineta 2012.gada 10.janvāra noteikumu Nr. 50 “Vietvārdu informācijas noteikumi” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Ņemot vērā, ka ar šo lēmumu nav paredzēta jauna oficiālā vietvārda vai oficiālā paralēlnosaukuma piešķiršana, pašvaldībai nav jālūdz Valsts valodas centra atzinums.
[bookmark: _Hlk174095854]Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 1.panta 14.punktu, 19.panta 1.punktu, 32.panta pirmo daļu, 33.panta 4.punktu, un apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar … balsīm “Par” – , “Pret” – , “Atturas” – , “Nepiedalās” –, Gulbenes novada pašvaldības dome NOLEMJ:
1. PIEŠĶIRT nosaukumu “Jaunpapardes” nekustamajam īpašumam, kas tiks izveidots, atdalot zemes vienības ar kadastra apzīmējumiem 50640160227 3,30 ha platībā un 50640200061 2,10 ha  platībā no nekustamā īpašuma “Jaunkurmi”, Lejasciema pagasts, Gulbenes novads, kadastra numurs 50640160182.
2. Lēmumu nosūtīt […]. 

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs					N.Mazūrs

